C 80/14
DA
Den Europæiske Unions Tidende
3.3.2023
For så vidt angår foranstaltninger, der bidrager til energiforsyningssikkerheden, opfordres medlemsstaterne også til at være opmærksomme på projekternes cybersikkerhedsdimension for så vidt muligt at minimere potentielle risici for energiafbrydelser.
b)
Fremme af energieffektiviteten i bygninger og kritisk energiinfrastruktur, dekarbonisering af industrien, øget produktion og udbredelse af bæredygtig biomethan, vedvarende eller fossilfri brint og forøgelse af andelen og fremskyndelse af udbredelsen af vedvarende energi 1) Dette omfatter foranstaltninger såsom energieffektivitetsrenoveringer af bygninger, herunder foranstaltninger til forbedring af energieffektiviteten eller integration af vedvarende energikilder, dekarbonisering af opvarmnings- og kølingssystemer, energieffektivitetsforanstaltninger i effektive fjernvarme- og fjernkølingssystemer eller omkostningseffektive energieffektivitetsforbedringer for virksomheder, navnlig dem, der skal gennemføre anbefalingerne fra energisyn.
Sådanne foranstaltninger vil mindske afhængigheden af fossile brændstoffer og støtte udbredelsen af vedvarende energi.
Målet vil f.eks.
blive opfyldt ved: — at yde støtte til renovering og teknologier, der forbedrer bygningers energimæssige ydeevne, f.eks.
med mindst 30 % i gennemsnit (med præferenceadgang for bygninger med den dårligste ydeevne og lavindkomsthusstande) — dekarbonisering og dermed effektivisering af varme- og kølesystemer, såsom varmepumpe (herunder hybride varmepumper), meget energieffektiv og vedvarende fjernvarme og fjernkøling, solcelleanlæg, energilagring til vedvarende energi på stedet, intelligente termostater osv. — anvendelse af specifikke finansielle instrumenter eller bidrag til InvestEU-garantien til støtte for investeringer i energirenovering af bygninger (såsom renovering af bygninger til beboelsesejendomme og erhvervsbygninger med den dårligste ydeevne, dekarbonisering af varmesystemer og installation af vedvarende energikilder på stedet) — etablering af nationale eller regionale faciliteter til teknisk bistand til støtte for udviklingen af en stor pipeline af finansielt forsvarlige energieffektivitetsprojekter og bygningsrenoveringsprojekter, der tiltrækker private investorer — oprettelse eller styrkelse af eksisterende nationale energieffektivitetsfonde med særlige finansielle instrumenter til energieffektivitet og bygningsrenovering — ajourføring af bygnings- og bygningsrelateret lovgivning med krav om, at nybyggeri og renoveringer skal være mere energieffektive — lovgivningsmæssige foranstaltninger, der kræver obligatorisk installation af intelligente energimålere i bygninger.
2) Målet om at dekarbonisere industrien er nærmere beskrevet i boksen nedenfor.
3) Målet om at støtte udbredelsen af bæredygtig biomethan og brint vedrører investeringer med henblik på at øge produktionskapaciteten og anvendelsen af bæredygtig biomethan (herunder forbindelser, der muliggør blanding heraf i gasinfrastrukturen) og øge produktionskapaciteten for vedvarende brint (8) (herunder forøgelsen af den tilsvarende produktionskapacitet for vedvarende energi, der er nødvendig for produktionen af vedvarende brint).
Målene vedrører også investeringer i fossilfri brintproduktionskapacitet (9) og dedikeret brintinfrastruktur, herunder rørledninger, oplagring og havneterminaler.
Tilsvarende reformer kan bestå af incitamenter til investeringer i produktion eller anvendelse af bæredygtig biomethan og biogas (kvoter, differencekontrakter) eller reformer, der fastlægger passende lovgivningsmæssige rammer og reguleringsordninger for produktion, anvendelse, transport og lagring af vedvarende eller fossilfri brint med fokus på sektorer, der er vanskelige at dekarbonisere, i overensstemmelse med EU's brintstrategi.
(8) Ved vedvarende brint forstås brint produceret af vedvarende energi i overensstemmelse med de metoder, der er fastsat for vedvarende flydende eller gasformige transportbrændstoffer, der ikke er af biologisk oprindelse, i direktiv (EU) 2018/2001 og tilknyttede gennemførelsesretsakter og delegerede retsakter.
(9) For fossilfri brint henvises til de midlertidige rammebestemmelser for statsstøtte til støtte for økonomien efter Ruslands aggression mod Ukraine (2022/C 426/01) som referencepunkt.
I henhold til målet om produktion og udbredelse af vedvarende og fossilfri brint kan brint produceret ved gaspyrolyse eller dampmethan reformeres med CO2-opsamling og -lagring ikke støttes.